पाएं अपने शहर की ताज़ा ख़बरें और फ्री ई-पेपरडाउनलोड करें
सांगली. मैं आगामी लोकसभा चुनाव नहीं लडूंगा। परंतु राजनीति में सक्रिय रहूंगा। राजनीति से संन्यास लेने का इरादा नहीं है। इस प्रकार का बयान केंद्रीय कृषि मंत्री शरद पवार ने एक बार फिर दोहारा है। महाराष्ट्र मंत्रिमंडल में राकांपा के कोटे के मंत्रियों में मंगलवार को हुए फेरबदल के बाद पवार पहली बार पत्रकारों से मुखातिब हुए। उन्होंने कहा, 'लोकसभा और विधानसभा चुनाव के मद्देनजर फेरबदल करने की जरूरत महसूस हो रही थी।
जिसकी वजह से मंत्रिमंडल में फेरबदल किया गया। पार्टी के कुछ वरिष्ठ नेताओं ने स्वयं लोकसभा चुनाव लडऩे की इच्छा व्यक्त की है। मंत्रिमंडल में बदलाव करने की यह भी एक वजह रही। अब आगामी लोकसभा और विधानसभा चुनाव मेरे ही नेतृत्व में लड़ा जायेगा। जिन मंत्रियों को मंत्रिमंडल से बाहर किया गया है। उन्हें संगठन का काम सौंपा जायेगा।
पवार गठित करेंगे राकांपा की कोर कमेटी : पवार ने कहा है कि १५ जून को राकांपा के नये प्रदेशाध्यक्ष की नियुक्ति के साथ ही पांच से छह वरिष्ठ नेताओं की एक कोर कमेटी गठित की जायेगी। इस कमेटी पर आगामी लोकसभा और विधानसभा चुनाव की जि मेदारी रहेगी। उन्होंने बताया कि आगामी चुनाव तक यह कोर कमेटी पूरी क्षमता के साथ काम करेगी और कमेटी में शामिल नेताओं पर चार से पांच लोकसभा सीट की जिम्मेदारी रहेगी।
केंद्र सरकार पूरा करेगी कार्यकाल : केंद्र में तीसरे मोर्चे के गठन की चल रही हलचल के बारे में पूछे जाने पर केंद्रीय कृषि मंत्री पवार ने कहा, 'मुलायम, मायावती व अन्य प्रादेशिक पार्टियां हमेशा तीसरे मोर्चे के गठन का राग अलापती हैं। परंतु मौजूदा समय में देश की राजनीति कांग्रेस व भाजपा इन दो पार्टियों के बीच विभाजित है। यही कारण है कि भविष्य में बनने वाली नयी सरकार तीसरे मोर्चे के घटक दलों के समर्थन के बिना नहीं बन पायेगा।Ó उन्होंने कहा कि केंद्र सरकार के ज्यादा इन दिनों विपक्ष ज्यादा अस्थिर नजर आ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn